основа
 1. Институциите подават информацията съобразно приложение VI на консолидирана основа съгласно указанията в приложение VII веднъж годишно.
 2. Институциите подават информацията съобразно приложение VI на индивидуална основа съгласно указанията в приложение VII веднъж годишно.
 3. Когато дадена институция има клон в друга държава членка, този клон ежегодно подава до компетентния орган на приемащата държава членка посочената в приложение VI информация за него съгласно указанията в приложение VII.
 Член 14
 Предоставяне на информация за големи експозиции на индивидуална и на консолидирана основа
 1. За да докладват информацията за големите експозиции към клиенти и групи от свързани клиенти в съответствие с член 394 от Регламент (ЕС) No 575/2013 на индивидуална и на консолидирана основа, институциите подават информацията съобразно приложение VIII съгласно указанията в приложение IX на всеки три месеца.
 2. За да докладват информацията за двадесетте най-големи експозиции към клиенти или групи от свързани клиенти в съответствие с член 394, параграф 1 от Регламент (ЕС) No 575/2013 на консолидирана основа, институциите, за които се прилага трета част, дял II, глава 3 от Регламент (ЕС) No 575/2013, подават информацията съобразно приложение VIII съгласно указанията в приложение IX на всеки три месеца.
 3. За да докладват информацията за експозициите на стойност 300 милиона евро или повече, но по-малка от 10 % от капитала от първи ред на институцията в съответствие с член 394, параграф 1 от Регламент (ЕС) No 575/2013 на консолидирана основа, институциите подават информацията съобразно приложение VIII съгласно указанията в приложение IX на всеки три месеца.
 4. За да докладват информацията за десетте най-големи експозиции към институции на консолидирана основа, както и за десетте най-големи експозиции към паралелни банкови предприятия, които извършват банкови дейности извън регулираната рамка, на консолидирана основа в съответствие с член 394, параграф 2 от Регламент (ЕС) No 575/2013, институциите подават информацията съобразно приложение VIII съгласно указанията в приложение IX на всеки три месеца.
 Член 15
 Предоставяне на информация за отношението на ливъридж на индивидуална и на консолидирана основа
 1. За да докладват информацията за отношението на ливъридж в съответствие с член 430, параграф 1, буква а) от Регламент (ЕС) No 575/2013 на индивидуална и на консолидирана основа, институциите подават информацията съобразно приложение X съгласно указанията в приложение XI на всеки три месеца. Само големите институции подават образец 48.00 от приложение X.
 2. Информацията съобразно приложение X, образец 40.00, поле {r0410;c0010} се докладва само от:
 а)
 големи институции, които са Г-СЗИ или са емитирали ценни книжа, допуснати до търговия на регулиран пазар — на всеки шест месеца;
 б)
 големи институции, различни от Г-СЗИ, които не са регистрирани на фондовата борса — веднъж годишно;
 в)
 институции, различни от големи институции и малки и несложни институции, които са емитирали ценни книжа, допуснати до търговия на регулиран пазар — веднъж годишно.
 3. Институциите изчисляват отношението на ливъридж към референтната дата на докладване в съответствие с член 429 от Регламент (ЕС) No 575/2013.
 4. Институциите докладват информацията, посочена в приложение XI, част II, точка 13, когато е изпълнено поне едно от следните условия:
 а)
 делът на дериватите, посочен в приложение XI, част